《鸤鸠》
宋代·连文凤

时兮呼妇来，时兮驱妇去。
呼来知天晴，驱去知天雨。
一去或一来，非为新与故。
白云变苍狗，人事何错迕。
不念糟糠时，弃如路傍土。

作者简介：福州三山人，字百正，号应山。宋末太学生，亦尝为官。宋亡入元，变姓名为罗公福，常与诸遗老结社吟诗。其诗清切流丽，入选月泉吟社为第一名。有《百正集》。